Mihkel Raud

Mihkel Raud (sündinud 18. jaanuaril 1969 Tallinnas) on eesti laulja, kitarrist, ajakirjanik ja kirjanik. Ta oli aastatel 2015–2016 XIII Riigikogu liige.

 Haridus 
Aastatel 1979–1987 õppis ta Tallinna 7. keskkoolis. Seejärel õppis pool semestrit inglise filoloogiat Tartu Riikliku Ülikooli kaugõppeosakonnas.

2005. aastal omandas Mihkel Raud magistrikraadi ajakirjanduse erialal University of the Arts Londoni kommunikatsioonikolledžis.Ülikoolis õpitakse Inglismaal Õhtuleht, 29. september 2011

Töö ja looming
 Telesaatejuhina ja filmides 
pisi|püsti|Mihkel Raud saate "Eesti otsib superstaari" kohtunikuna (2007)
Raud on mänginud lapsnäitlejana mängufilmides "Keskpäev" (1981) ja "Nukitsamees" (1981).

Koos Tuuli Kochiga juhtis ta kuni 2005. aastani TV3-s saadet "Koosolek"."Kes? Mis? Kus?" 2006, lk. 443.

Ta on juhtinud Eesti Televisioonis muusikasaadet "7 vaprat"."Kes? Mis? Kus?" 2008, lk 428.

Kahel hooajal (2008–2010) oli ta TV3 neljapäevaõhtuse jutusaate "Värske Ekspress" saatejuht. Saates intervjueeris ta värske Eesti Ekspressi juhtlugude kangelasi. 2010. aasta septembrist alates on ta samal kanalil saate "Kolmeraudne" saatejuht. 2019. aastal juhtis ta koos Brigitte Susanne Hundiga TV3 saadet "Eesti muusika karikas".

Ta oli üks kohtunikke meelelahutussaadetes "Eesti talent" ja "Eesti otsib superstaari".

 Muusika 

Raud on mänginud kitarri ansamblites Golem, Metallist, Kulo, Singer Vinger, Ba-Bach, Mr. Lawrence ja Lenna.

 Kirjandus 

2008. aastal ilmus tema autobiograafia "Musta pori näkku", milles ta kujutab eriti põhjalikult rokkansamblites mängimise aega 1980. aastatel. Teost on saatnud ülisuur müügiedu, juba paari esimese kuuga osteti seda üle 30 000 eksemplari.

2010. aastal ilmus temalt põnevusromaan "Sinine on sinu taevas".Kaarel Kressa. Mihkel Raua põnevusromaan "Sinine on sinu taevas" kaante vahel Eesti Päevaleht, 16. märts 2010.

 Poliitiline tegevus 
Raud kuulus aastatel 2014–2016 Sotsiaaldemokraatlikku Erakonda.Mihkel Raud E-äriregistris. Vaadatud 08.06.2025.

Ta kandideeris 2015. aasta Riigikogu valimistel Tartu linnas, kogus 3227 häält ja pääses sellega Riigikogu XIII koosseisu. Ta oli riigikogu kultuuri- ja hariduskomisjoni liige.Mihkel Raud: tahan hakata tööle kultuurikomisjonis ERR valimised, 2. märts 2015.

7. juunil 2016 teatas Mihkel Raud, et lahkub nii Riigikogust kui ka poliitikast, tuues põhjuseks ebaõnnestumise poliitikuna.. Postimees, 7. juuni 2016.

Teosed
 Raamatud 
 Musta pori näkku. Tammerraamat, 2008.
 Sinine on sinu taevas. Mustvalge Kirjastus, 2010.
 Kus ma olen ja kuidas sina võid palju kaugemale jõuda. FD Distribution, 2016.
 Eestlase käsiraamat: 100 asja, mida õige eestlane teeb. Rahva Raamat, 2017.
 Isa. FD Distribution, 2019.
 Võtku homme mind või saatan. KAVA Kirjastus, 2020.
 Ühes väikses Eesti linnas. Kava Kirjastus, 2022.

 Muusikaalbumid 
 Merry Christmas Mr. Lawrence 
 Graffity Revolution (Kuldnokk, 1990, MC)

 Mr. Lawrence 
 Mr. Lawrence (SPV Records, 1993, CD MC)
 Swing (MRLSK, 1995, CD MC)
 Sitandspin (SPV Rec, 1999, CD MC)
 19 / 90-99 (Estonian Artist Agency, 2007, CD)

Tunnustus
 2021 Valgetähe V klassi teenetemärk

 Isiklikku 

Mihkel Raud on kirjanike Aino Perviku ja Eno Raua poeg. Kirjanik ja japanoloog Rein Raud on tema vend, kunstnik Piret Raud tema õde.

Mihkel Raud abiellus 1994. aastal reklaamitoimetaja Sirje Poolgasega. Neil on poeg Kaarel Eno (sündinud 1997).

2007. aastal abiellus ta kinnisvaramaakler Pärle Seppinguga. Kummalgi on varasemast abielust poeg."Kes? Mis? Kus?" 2008, lk. 454. Abielu lahutati augustis 2012.

2013. aastal abiellus ta juuksurist näitleja Liina Vahteriga. Nende lapsed on Joosep (2015) ja Mirjam (2013). 2021. aastal abielu lahutati.

 Vaata ka 
 "Mina jään"

 Viited 

 Välislingid 
 Koduleht
 Mihkel Raud (mihkelraud) Twitteris

 Pikk intervjuu: Mihkel Raud: teen nüüd kõik, et kauem elada Laupäevaleht LP, 16. november 2013
 "Värske Ekspress"
 Mihkel Raualt ilmus avameelne mälestusteraamat ERR, 24. oktoober 2008
 Urmo Soonvald: Mihkel Raua halastamatu pihtimus Õhtuleht, 25. oktoober 2008
 Mihkel Raud: Kultuur või kultuur? Mandaat või mandaat? EPL, 24. november 2008
 Mihkel Raud: Lendava kinga retoorika EPL, 22. detsember 2008
 Mart Niineste. Mihkel Raud ja Hendrik Sal-Saller lähevad üheskoos kontserttuurile Melu.ee, 14. jaanuar 2009
 Mihkel Raud: Poliitilistel põhjustel puutumatu EPL.ee, 30. märts 2009
 Hendrik Alla. Mihkel Raud jagas 150-krooniseid autogramme Elu24 : Meedia, 15. märts 2010
 Mihkel Raud ja Toomas Luhats Jutusaade. Vikerraadio, 21. märts 2010

Kategooria:Eesti lauljad
Kategooria:Eesti muusikud
Kategooria:Eesti kitarristid
Kategooria:Eesti kirjanikud
Kategooria:Singer Vinger
Kategooria:Eesti otsib superstaari
Kategooria:XIII Riigikogu liikmed
Kategooria:Sotsiaaldemokraatliku Erakonna poliitikud
Kategooria:Valgetähe V klassi teenetemärgi kavalerid
Kategooria:Sündinud 1969